Sienna Guillory

**Sienna Tiggy Guillory** (Northamptonshire, 1975eko martxoaren 16a) britainiar aktorea eta modelo ohia da. Bere interpretazio nabarmenenak hauexek izan dira: *Troiako Helena* izenburuko telesailtxoan protagonista, Arya Dröttningu elfoen printzesa izan zen fantasiazko eta abenturazko *Eragon* filmean eta Jill Valentine pertsonaia zientzia-fikziozko eta beldurrezko *Resident Evil: Apocalipsis, Resident Evil:Afterlife* eta *Resident Evil: Retributio*n lanetan.

## Bizitza 
Isaac Guillory gitarristaren eta Tina Thompson modelo ingelesaren alaba da, eta Jace Thompson izeneko arreba erdia du. Gurasoak 1990ean dibortziatu ziren, Siennak 14 urte zituenean, eta 1993an aita Vickie McMillanekin ezkondu zen; harreman horretatik nebaorde bat eta arrebaorde bat ditu Siennak: Jacob eta Ellie. 2000ko abenduaren 31n, bere aita minbiziak jota hil zen, gaisotasuna sei urtez jasan ostean, 53 urte zituela. 

Guilloryk bi urte baino ez zituenetik egin du zaldiketa.

Bere familia Helen Mirren aktorearen oso lagun ona da, eta Guilloryk jarraitu beharreko eredutzat ikusten du. Sarah Michelle Gellar, Jayma Mays, Michele Hicks, Clea DuVall eta Milla Jovovich aktoreen oso lagun ona da Sienna.

### Bizitza pribatua 
1997ko uztailean Nick Moran aktorearekin ezkondu zen, baina hiru urteren ostean, bikotea 2000. urtean dibortziatu zen.

2000. urtean hasi zen Sienna Enzo Cilenti aktorearekin harrenetan. Bikotea 2002an ezkondu zen, 2011ko otsailean Sienna Valentina eta Lucia Cilenti bikiak izan zituen.

## Lan ibilbidea 
### Modelo 
1997an Siennak lagun bati lagundu zion Londresko Select Model Management modelo agentziara eta laster kontratatu zuten. Armani, Dolce & Gabbana, Burberry eta Paul Smith bezalako marka garrantzitsuentzat modelatu eta kanpainak egin zituen. Vogue aldizkariaren azalean ere agertu zen, Britainia Handiko, Alemaniako eta Italiako bertsioetan.

1999an, hiru urtez, Hugo Bossen lurrinaren kanpainako aurpegia bihurtu zen. 2000. urtean hainbat urtez modelatu ostean, Siennak bere aktore ibilbidean zentratzea erabaki zuen. Independent Models agentziak ordezkatzen du Sienna, Londresen.

### Aktore 
Aktore lana babesteko, modelo lanetan hasi baino lehen, klub batean zerbitzari gisa lan egin zuen. New World School of the Arts eta Paris Conservatoire eskoletan ikasi zuen interpretazioa.

1993an egin zuen debuta telebistan, *Riders* telesaileko atal batean agertu zen, eta Fenella Maxwellen papera egin zuen bertan. Bere emanaldiari esker, *The Buccaneers* minisailean paper txiki bat lortu zuen, eta Lady Feliciaren rola egin zuen Mira Sorvinorekin batera.

1996tik 2000ra bitartean, telebistako serie txikietan eta *The Future Lasts a Long Time*, *The Rules of Engagement* eta beste hainbat filmetan agertu zen. *Star! Star!*, *Kiss Kiss (Bang Bang)*, *The 3 Kings* eta *Two Days, Nine Lives*.

2000. urtean Kingsley Amisen eleberriaren moldaketa batean hartu zuen parte, *Take a Girl Like You* telesailean, eta bertan Jenny Bunn, historiako heroia, interpretatu zuen. Urte horretan bertan, *Sorted* thrillerrean agertu zen. 2001ean *Oblivious*, *Late Night Shopping*, *The Last Minute* eta *Superstition* film britainiarretan agertu zen.

2002an *The Time Machine* egin zuen, Guy Pearce eta Jeremy Ironsekin batera. Pelikulan Emma, Alexander Hartdegen (Guy Pearce) doktorearen emaztegaia antzeztu zuen, hil egin zuten eta bere heriotzak pelikulako gertakari guztiak argitzen ditu. 2003an Julietteren papera egin zuen Penny Woolcock zuzendariaren *The Principles of Lust* filmean, Sienna filmerako sexu eszena bat egin zuen. Urte horretan bertan, *Love Actually* filmean paper txiki bat lortu zuen, non Jamieren neska-laguna (Colin Firth) antzeztu zuen, bere anaiarekin engainatzen duena. *Helena*ren papera ere egin zuen Troiako Helena minisailean, telesailak Helenaren bizitza zuen ardatz eta Homero la Iliadaren poema epikoan oinarrituta zegoen eta bertan Matthew Marsden, Rufus Sewell eta John Rhys-Davies agertzen dira.

2004an Jill Valentine heroi eta ofizialaren papera lortu zuen *Resident Evil: Apocalypse* filmean, Siennak kritika onak jaso zituen bere interpretazioarengatik. Urte horretan eta 2006aren artean, *Beauty*, *Marple: A Murder Is Announced*, *In the Bathroom*, *The Virgin Queen*, *Silence Becomes You* eta *Rabbit Fever* film eta telesailetan ere agertu zen.

2006an Arya Dröttningu elfoen printzesaren papera lortu zuen *Eragon* fantasiazko eta abenturazko filmean, Jeremy Ironsekin batera. Sienna *Resident Evil*: *Extinction* *Apokalipsis* lanaren ondorengo filmean berriz ere Jillen papera egiteko gonbidatu zuten, baina ezin izan zuen onartu, programak eta ordutegiek *Eragon* lanaren filmazioarekin talka egiten zutelako.

2007an Katherineren papera egin zuen *El Corazón de la Tierra* espainiar filmean (ingelesez *The Heart of the Earth*), beranduago urte horretan *Victims* beldurrezko filmean eta *Inkheart* fantasiazko filmean agertu zen, non Teresa "Resa" Folchart Mortimer Folcharten emazte eta Meggie Folcharten ama (Eliza Bennet) interpretatu zituen.

2010ean, Siennak Jill Valentineren papera egin zuen berriro kredituetan, *Resident Evil: Afterlife* filmaren laugarren jarraipenean.

2011n Julie Kestral izan zen *The Big Bang* filmean Antonio Banderasekin batera.

2012an, Milla Jovovichekin batera, *Resident Evil 5: La venganza* filmean, pertsonaia nagusi gisa itzuli zen, Johann Urb, Shawn Roberts, Oded Fehr, Colin Salmon eta Michelle Rodriguezekin batera.

2018ko maiatzean Liam Gallagherren Paper Crown abestiaren bideoklipean aritu zen.

## Karitatea 
2004ko abuztuan, Siennak eta Enzo senarrak Frantziako Tourreko bost etapa egin zituzten, *Amnesty International* eta *Shelter* karitate-obretarako dirua biltzeko.

## Komunikabideetan 
2001ean *Esquire* aldizkariko irakurleek Erresuma Batuko emakumerik kotizatuena aukeratu zuten eta bere irudi bat azalean atera zen. 2002an 89. tokia lortu zuen *Maxim* aldizkariko "100 emakume erakargarrienak" izeneko zerrendan.

2007an, Askmen.com Top 99ko 54. zenbakia izan zen.

## Filmografia 
### Filmak 
### Telebistako serieak 
### Bideojokoak 
### Antzerkia 
## Sariak eta izendapenak 
## Erreferentziak 
## Kanpo estekak 
* 
*